《四犯令 其三 戏用贺方回韵饯别朱少章》
宋代·侯寘

三年牢落荒江路。忍明日、辄帆去。冉冉年光真暗度。

江山无助，风波有险，不是留君处。

梅花万里伤迟暮。驿使来时望佳句。我拚归休心已许。

短篷孤棹，绿蓑青笠，稳泛潇湘雨。

作者简介：宋东武人，字彦周。晁谦之甥。曾为耒阳令。高宗绍兴中以直学士知建康。有《懒窟词》，风格婉约，一时推崇。